Makemo

Makemo (pôvodný názov Te Paritua alebo Rangi Kemo) je veľký atol v centrálnej časti súostrovia Tuamotu vo Francúzskej Polynézii.

Nachádza sa v strede súostrovia a jeho najbližšími susedmi sú atoly Hiti ( na juhozápad) a atol Marutea ( na juhovýchod). Centrálny ostrov Francúzskej Polynézie Tahiti je vzdialený  smerom na západo-juhozápad.

 Geografia atolu 
Atol na dĺžku nepresahuje  a na šírku má . Lagúna má celkovú rozlohu , pričom na mnohých miestach sa dvíha v podobe stovák koralových hláv, siahajúcich z dna až tesne k hladine. Voda sa do a z lagúny z okolitého oceánu dostáva ponad útes najmä z juhu a cez dva široké prieplavy zo severnej strany. Podobne ako u mnohých iných atolov v oblasti (Taenga, Katiu, Tahanea, Tuanake, Arutua, Hiti a i.), je jeho južná časť prstenca umiestnená iba tesne na úrovni hladiny oceánu, ale severná je tvorená vyšším a často takmer súvislým pásom súše s veľkým zastúpením vegetácie.

Do lagúny vedú dva široké a hlboké prieplavy pre lode, vybavené svetelnou navigáciou pre lode podľa IALA. Prieplav Tapuhiria, široký necelých  a hlboký , je situovaný na severovýchodnom konci atolu pri osade Ohaeva. Druhý, nazvaný Arikitamiro, je väčší, široký  a hlboký až  a leží v tesnom susedstve centra komunity, osady Pouheva. Oba prieplavy sú v dôsledku rozmanitosti a bohatstva podvodnej fauny vyhľadávaným miestom pre potápanie.

Z geologického hľadiska je to koralový atol, umiestnený na vrchole podmorskej sopky, na ktorej ležia aj atoly Hiti, Tuanake, Katiu a Tepoto.

 Dejiny 
Na atole je možné nájsť pozostatky starovekých sídiel a kultúr, napr. dediny Punaruku, kaplnky, cintorína, starého väzenia ale aj zvyšky megalitického kamenného monobloku, ktorého pôvod nie je dones objasnený. Viaže sa však k nemu legenda polynézskeho hrdinu Moeava, ktorý sa na tomto atole narodil.

Prvý Európan, ktorý atol navštívil a je o tom písomná zmienka, bol John Buyers 10. marca 1803.All the Voyages round the World: from the First by Magellan, in 1520, to That of Krusenstern in 1807 par John Galt, éd. W. Lewis & Co. pour Sir R. Phillips and co., 1820, pp. 590.Les Atolls des Tuamotu, Jacques Bonvallot,  Institut de recherche pour le développement, nakladateľstvo IRD, 1994, ISBN 9782709911757, p. 275 – 282. Atol pomenoval „Philips's Island“ (Philipsov ostrov).

Ďalší záznam je datovaný 15. júla 1820 z pera Faddeja Faddejeviča Bellinsgauzena, ktorý mu dal názov „Kutuzov“.

 Demografia 
V 19. storočí, keď sa Makemo stal francúzskym územím, mal asi 250 obyvateľov.Notices sur les colonies françaises, Étienne Avalle, éditions Challamel aîné, Paris, 1866, p.638.

 Rok 1977 1983 1988 1996 2002 2007 2012 Počet obyvateľov 234 360 373 588 720 728 832 Zdroj ISPF,ISPF, Sčítanie obyvateľstva  Sčítanie obyvateľstva

 Súčasnosť 
Atol je veľmi nízko situovaný, bez výraznejších geomorfologických zaujímavostí. Na väčšine súše, kde je vegetácia schopná rásť a udržať sa, je vysadený kokosovník.

Väčšina populácie atolu žije v osade jedinej osade Pouheva, situovanej na severnej strane atolu hneď vedľa prieplavu do lagúny Arikitamiro. Súčasťou osady je veľký kostol Saint-Joseph alebo  vysoký maják, postavený v roku 1936.

Obyvatelia sa živia rybolovom, produkciou perál a produkciou kopry. Výrazným ekonomickým príspevkom pre komunitu je existencia moderného letiska na severnej strane prstenca, niekoľko kilometrov od komunitnej osady s asfaltovou dráhou dlhou  a rozvoj turizmu a potápačských centier, ktoré sa zameriavajú najmä na výlety do oblastí oboch prieplavov do lagúny.

 Administratívne a geografické členenie 
Geograficky patrí atol Makemo k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Katiu, Tuanake, Hiti, Tepoto Sud, Marutea Nord, Haraiki, Aratika, Kauehi, Taiaro a Raraka.

Administratívne je atol centrom rovnomennej komunity, do ktorej patria ešte atoly Haraiki, Marutea Nord, Nihiru, Katiu, Tuanake, Hiti, Tepoto Sud, Takume, Raroia a Taenga.

 Referencie 

 Pozri aj 
 Zoznam letísk vo Francúzskej Polynézii

 Externé odkazy 
Zoznam pôvodných názvov ostrovov Puamotu 
 Makemo na tahitiheritage 

 Zdroje 
 Tahiti Heritage



Kategória:Atoly Tichého oceánu